钦定古今图书集成/明伦汇编/闺媛典/第132卷 > 赵从显妻熊氏〈李氏符氏附〉
## 钦定古今图书集成/明伦汇编/闺媛典/第132卷 > 赵从显妻熊氏〈李氏符氏附〉

按《建昌府志》：“熊氏，南丰人，赵从显妻。显亡，氏年二十
四，子世和甫周。氏断指自誓，杜门纺绩，孀居六十馀
年。世和没，妻李氏年二十五，子令锡方二岁，姑媳同
处一室，李哭夫至丧明。令锡长娶符氏，年二十七，亦
寡，子仪在抱。符孝事二老姑，三世一辙。”